CELEX: 32005R0956
Language: lt
Date: 2005-06-23 00:00:00
Title: 2005 m. birželio 23 d. Komisijos reglamentas (EB) Nr. 956/2005, iš dalies keičiantis Reglamentą (EEB) Nr. 411/88 dėl intervencinių supirkimo, saugojimo ir realizavimo priemonių finansinių sąnaudų apskaičiavimo metodikos ir taikytinos palūkanų normos

24.6.2005   
            
            
               LT
            
            
               Europos Sąjungos oficialusis leidinys
            
            
               L 164/8
            
         KOMISIJOS REGLAMENTAS (EB) Nr. 956/2005
   2005 m. birželio 23 d.
   iš dalies keičiantis Reglamentą (EEB) Nr. 411/88 dėl intervencinių supirkimo, saugojimo ir realizavimo priemonių finansinių sąnaudų apskaičiavimo metodikos ir taikytinos palūkanų normos
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1978 m. rugpjūčio 2 d. Tarybos reglamentą (EEB) Nr. 1883/78, išdėstantį bendrąsias taisykles dėl intervencijoms skirto Europos žemės ūkio orientavimo ir garantijų fondo Garantijų skyriaus finansavimo (1), ypač į jo 5 straipsnį,
   kadangi:
   
               (1)
            
            
               Reglamento (EEB) Nr. 1883/78 5 straipsnio trečioje pastraipoje numatyta, kad jeigu valstybės narės dėl intervencijos priemonių patirtų palūkanų išlaidų vidutinė norma yra daugiau nei du kartus didesnė už Bendrijai nustatytą vienodą palūkanų normą, Komisija gali padengti šias palūkanų išlaidas 2005 ir 2006 finansiniais metais, taikydama vienodą palūkanų normą, prie kurios pridedamas skirtumas tarp dvigubos tos palūkanų normos ir faktinės valstybės narės mokamos palūkanų normos.
            
         
               (2)
            
            
               Kad būtų nustatyta palūkanų norma, į kurią reikia atsižvelgti atitinkamoms valstybėms narėms, reikia patikslinti Komisijos reglamente (EEB) Nr. 411/88 (2), koks metodas turėtų būti taikomas 2005 ir 2006 finansiniais metais.
            
         
               (3)
            
            
               Jei valstybė narė nepranešė Komisijai, kokias vidutiniškas palūkanų išlaidas mokėjo, Komisija naudoja specifinę orientacinę normą, nustatytą remiantis tipiškomis orientacinėmis palūkanų normomis valstybėse narėse.
            
         
               (4)
            
            
               2004 m. gegužės 1 d. įstojus Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai, šia orientacine norma būtina atsižvelgti į kiekvienai jų tipiškas orientacines normas. Taigi tas normas reikėtų nustatyti tokiomis pačiomis sąlygomis, kaip ir kitoms valstybėms narėms.
            
         
               (5)
            
            
               Todėl reikėtų atitinkamai iš dalies pakeisti Reglamentą (EEB) Nr. 411/88.
            
         
               (6)
            
            
               Šiame reglamente numatytos priemonės atitinka Fondo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EEB) Nr. 411/88 iš dalies keičiamas taip:
   
               1)
            
            
               4 straipsnis pakeičiamas šiuo tekstu:
               „4 straipsnis
               1.   Jeigu valstybės narės patirtos palūkanų išlaidos mažiausiai šešis mėnesius yra mažesnės už Bendrijai nustatytą vienodą palūkanų normą, šiai valstybei narei nustatoma specifinė palūkanų norma.
               2.   Apie vidutiniškas valstybės narės patirtas palūkanų išlaidas pranešama Komisijai ne vėliau kaip likus dvidešimčiai dienų iki finansinių metų pabaigos. Tokiame pranešime turi atsispindėti informacija apie šešis ankstesnius mėnesius. Bet Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai 2005 finansiniams metams jame apimamas laikotarpis nuo 2004 m. gegužės 1 d. iki rugpjūčio 31 d.
               Komisijos neinformavus, taikytinos palūkanų išlaidos nustatomos remiantis priede pateikiamomis orientacinėmis palūkanų normomis. Jeigu ne visomis tomis orientacinėmis palūkanų normomis galima naudotis visu pirmoje pastraipoje minimu orientaciniu periodu, naudojamos tuo orientaciniu periodu turimos normos.
               3.   2005 ir 2006 finansiniams metams, kai vidutiniškos valstybės narės patirtos palūkanų išlaidos yra daugiau nei du kartus didesnės už Bendrijai nustatytą vienodą palūkanų normą, iš Bendrijos biudžeto kompensuojama palūkanų norma skaičiuojama pagal tokią formulę:
               TR = TIU + [TIC – (2 × TIU)]
               kur:
               TR = valstybėms narėms kompensuojama palūkanų norma,
               TIU = vienoda palūkanų norma,
               TIC = pagal 2 straipsnio pirmą pastraipą valstybės narės Komisijai pateikta palūkanų norma arba palūkanų norma, taikytina Komisijos neinformavus pagal 2 straipsnio antrą pastraipą.“.
            
         
               2)
            
            
               Priedas pakeičiamas šio Reglamento priede pateiktu tekstu.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas išlaidoms, patirtoms nuo 2004 m. spalio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2005 m. birželio 23 d.
      
         
            Komisijos vardu
         
         Mariann FISCHER BOEL
         
            Komisijos narė
         
      
   
   
      (1)  OL L 216, 1978 8 5, p. 1. Reglamentas su paskutiniais pakeitimais, padarytais Reglamentu (EB) Nr. 695/2005 (OL L 114, 2005 5 4, p. 1).
   
      (2)  OL L 40, 1988 2 13, p. 25. Reglamentas su paskutiniais pakeitimais, padarytais Reglamentu (EB) Nr. 2623/99 (OL L 318, 1999 12 11, p. 14).
   PRIEDAS
   
      
         „PRIEDAS
         Orientacinės palūkanų normos, numatytos 4 straipsnio 2 dalies antroje pastraipoje
         
                      1)
                  
                  
                     Čekijos Rspublika
                     Trijų mėnesių Prahos tarpbankinės skolinimosi palūkanų normos (PRIBOR)
                  
               
                      2)
                  
                  
                     Danija
                     Trijų mėnesių Kopenhagos tarpbankinės skolinimosi palūkanų normos (CIBOR)
                  
               
                      3)
                  
                  
                     Estija
                     Trijų mėnesių Talino tarpbankinės skolinimosi palūkanų normos (TALIBOR)
                  
               
                      4)
                  
                  
                     Kipras
                     Trijų mėnesių Nikosijos tarpbankinės skolinimosi palūkanų normos (NIBOR)
                  
               
                      5)
                  
                  
                     Latvija
                     Trijų mėnesių Rygos tarpbankinės skolinimosi palūkanų normos (RIGIBOR)
                  
               
                      6)
                  
                  
                     Lietuva
                     Trijų mėnesių Vilniaus tarpbankinės skolinimosi palūkanų normos (VILIBOR)
                  
               
                      7)
                  
                  
                     Vengrija
                     Trijų mėnesių Budapešto tarpbankinės skolinimosi palūkanų normos (BUBOR)
                  
               
                      8)
                  
                  
                     Malta
                     Trijų mėnesių Maltos tarpbankinės skolinimosi palūkanų normos (MIBOR)
                  
               
                      9)
                  
                  
                     Lenkija
                     Trijų mėnesių Varšuvos tarpbankinės skolinimosi palūkanų normos (WIBOR)
                  
               
                     10)
                  
                  
                     Slovėnija
                     Trijų mėnesių tarpbankinės skolinimosi palūkanų normos (SITIBOR)
                  
               
                     11)
                  
                  
                     Slovakija
                     Trijų mėnesių Bratislavos tarpbankinės skolinimosi palūkanų normos (BRIBOR)
                  
               
                     12)
                  
                  
                     Švedija
                     Trijų mėnesių Stokholmo tarpbankinės skolinimosi palūkanų normos (STIBOR)
                  
               
                     13)
                  
                  
                     Jungtinė Karalystė
                     Trijų mėnesių Londono tarpbankinės skolinimosi palūkanų normos (LIBOR)
                  
               
                     14)
                  
                  
                     Kitoms valstybėms narėms
                     Trijų mėnesių eurų tarpbankinės skolinimosi palūkanų normos (EURIBOR)
                  
               
            NB: Šios normos didinamos 1 procentiniu punktu, atitinkančiu banko maržą.“